Perissodactyla

Perissodactyla (Yunani: περισσός, perissós, "tidak sekata", + δάκτυλος, dáktylos, "jari") merupakan sebuah order mamalia yang telapuknya mempunyai bilangan jari yang ganjil (1, 3, atau 5 batang).American Heritage Dictionary of the English Language, 3rd edition, 1992, p. 1348 Selalunya, jari tengah di setiap telapuknya lebih besar daripada jari-jari lain. Ahli Perissodactyla lazimnya merupakan haiwan peragut yang besar-besar, tetapi tidak seperti ahli Artiodactyla berjari genap yang ruminan, ianya mempunyai perut yang agak ringkas kerana menapai di usus belakang, mencerna selulosa tumbuhan di dalam usus daripada dalam perut. Antara ahlinya ialah kuda, tenuk, dan badak sumbu.

Taksonomi
Ahli-ahli order ini terbahagi kepada dua suborder:
 Hippomorpha, ungulat berjari ganjil yang kini berupa pelari laju berkaki panjang dengan sebatang jari sekaki. Satu-satunya famili dalam suborder ini ialah Equidae (yang hanya tinggal genus Equus), terdiri daripada kuda, kuda belang, keldai, dan spesies-spesies berkaitan. Makhluk pupus Brontotheriidae yang seakan-akan badak sumbu turut tergolong dalam suborder ini. Kedua-dua keluarga mungkin keturunan Palaeotheriidae.
 Ceratomorpha, memiliki beberapa batang jari yang berfungsi; lebih berat dan bergerak lebih perlahan daripada Hippomorpha. Suborder ini ada dua famili yang wujud, iaitu: Tapiridae (tapir) dan Rhinocerotidae (badak sumbu). Chalicotheriidae yang pupus mungkin tergolong dalam suborder ini.

Tiga famili Perissodactyla yang masih wujud digolongkan seperti berikut:

 Order Perissodactyla
 Suborder Hippomorpha
 Famili Equidae: kuda dan sekutu-sekutunya, tujuh spesies dalam satu genus
 Kuda liar, Equus ferus
 Tarpan, Equus ferus ferus
 Kuda Przewalski, Equus ferus przewalskii
 Kuda jinak, Equus ferus caballus
 Keldai liar Afrika Equus africanus
 Keldai jinak Equus africanus asinus
 Onager atau keldai Asia, Equus hemionus
 Kiang atau keldai liar Tibet, Equus kiang
 Kuda belang dataran, Equus quagga
 Kuda belang gunung, Equus zebra
 Kuda belang gunung Cape, Equus zebra zebra
 Kuda belang gunung Hartmann, Equus zebra hartmannae
 Kuda belang Grevy, Equus grevyi
 Suborder Ceratomorpha
 Famili Tapiridae: tenuk, empat spesies dalam satu genus
 Tenuk Brazil, Tapirus terrestris
 Tenuk gunung, Tapirus pinchaque
 Tenuk Baird, Tapirus bairdii
 Tenuk Malaysia, Tapirus indicus
 Famili Rhinocerotidae: badak sumbu, lima spesies dalam empat genus
 Badak sumbu hitam, Diceros bicornis
 Badak sumbu putih, Ceratotherium simum
 Badak sumbu India, Rhinoceros unicornis
 Badak sumbu Jawa, Rhinoceros sondaicus
 Badak sumbu Sumatra, Dicerorhinus sumatrensis

Rujukan

*